钦定古今图书集成/理学汇编/学行典/第225卷 > 《诸侯孝传赞》〈周公旦 鲁孝公 河间惠王〉
## 钦定古今图书集成/理学汇编/学行典/第225卷 > 《诸侯孝传赞》〈周公旦 鲁孝公 河间惠王〉

前人

周公旦武王之弟成王幼少周公摄政制礼作乐郊祀后稷以配天，宗祀文王于明堂以配上帝是以四海之内各以其职来祭。《诗》曰：“于穆清庙，肃雍显相” 言诸侯乐其位而敬其事也。仲尼曰：“孝莫大于严父严父莫大于配天” 则周公其人也。贵而不骄位高弥谦自承文武之休烈，孝道通于神明光被四海武王封之于鲁，备其礼乐以奉宗庙焉。鲁孝公之为公子，周宣王问公子能道训诸侯者立之。樊穆仲称其孝曰：“肃恭明神而敬事耆老。赋事行刑必问于遗训，咨于故实。不干所问，不犯所咨。” 王曰：“然则能训理其民矣。” 乃命之于夷宫，是为孝公。夫宗庙致敬不忘亲也。有国不亦宜乎！汉河间惠王献王之曾孙也。西京藩臣多骄放之，失其名德者唯献王，而惠王继之。《汉书》称其能修献王之行。母薨，服丧尽礼。哀帝下诏书褒扬，以为宗室仪表，增封万户，礼，古之人皆然。至于末俗衰薄，固已贤矣。贵而率礼又难，其见褒赏，不亦宜乎！

赞曰：贵骄殊途，不期而会。周公劳谦，乃成“光大。”二侯
承鲁，遵俭去泰。河间率礼，汉宗是赖。

前人

孔子，鲁人也。入则事父兄，出则事公卿，丧事不敢不勉，故称曰“孝乎！惟孝友于兄弟” ，是亦为政也。君赐腥，必熟而荐之，虽蔬食而齐祭，如在乡人。傩，朝服立于阼阶，孝之至也。至德要道，莫大于孝，是以曾参受而书之，游、夏之徒，常咨禀焉。许止不尝药，书以杀父；宰我暂言减丧，责以不仁。言合训典，行合世范，德义可“尊作事可法遗文不朽扬名千载孟《庄子》鲁人也。孔子称其孝其他可能也。其不改父之臣与父之政是难能也。夫孝子之事亲也。事亡如事存故当不义则争之存所不争则亡亦不敢改父之道犹谓之孝况终身乎！” 颍考叔郑人也。庄公以叔段之故与母誓曰：“不及黄泉无相见也。” 既而悔之考叔为封人，闻之，有献于公，公赐之食而舍肉。公问之，对曰：“小人有母，未尝君之羹，请以遗之。” 公曰：“汝有母遗，繄我独无？” 考叔曰：“何谓也？” 公语之故，且告之悔。考叔曰：“若掘地及泉，隧而相见，其谁曰不然？” 公从之，遂为母子如初。君子曰：颍考叔纯孝也，爱其母而施及庄公。《诗》云：“‘孝子不匮，永锡尔类’。其是之” 谓乎。

赞曰：“仁惟本悌，圣亦基孝。恂恂尼父，固天攸造。二子
承亲，式礼遵诰。永锡纯懿，无改遗操。”